open-index/open-wikipedia-markdown huggingface dataset:
სმოლენსკი

**სმოლენსკი** (; ; ; ; ) — რუსეთის ოლქის სმოლენსკის ადმინისტრაციული ცენტრი, რომელიც გაშენებულია მდინარე დნეპრის სანაპიროზე. ქალაქიდან 360 კილომეტრში, ჩრდილო-აღმოსავლეთით მდებარეობს ქვეყნის დედაქალაქი მოსკოვი. ეს ქალაქი მდებარეობს რუსეთის ოფიციალური საზღვრის სიახლოვეს, მას სტრატეგიული ადგილი უკავია სწორედ ამის გამო აქ იმართებოდა დიდი ბრძოლები ნაპოლეონთან და ჰიტლერთან. სწორედ ამ დაპყრობლებმა დაანგრიეს ქალაქის ირგვლივ აგებული გალავანი. 

მოსახლეობა: 325,137 (2002 აღწერით); 341,483 (1989 აღწერით). საშუა სიმჭიდროვე კმ²-ზე შეადგენს 1,097 ადამიანს. 

2009 წლის მარტიდან ქალაქის მერია ედუარდ ალექსის ძე კაჩანოვსკი.

## ისტორია 
სმოლესნსკი დაარსდა 863 წელს. თავდაპირველად ეს ქალაქი შედიოდა კიევის რუსეთის შემადგენლობაში, მოგვიანებით სმოლენსკს მონღოლები აკონტროლებდნენ. XV საუკუნიდან უკვე ეს ტერიტორია შედის გაძლიერებული რუსეთის სამეფოს შემადგენლობაში, მაგრამ უკვე როდესაც ის სუსტდება სმოლენსკი, შედის პოლონეთ-ლიტვის სახელმწიფოს შემადგენლობაში. 1632 წელს რუსეთის სამეფოსა და პოლონეთ-ლიტვის სახელმწიფოს შორის სწორედ სმოლენსკთან გაიმართა ბრძოლა, ამ ბრძოლის შედეგად რუსეთს კვლავ დაუბრუნდა ეს ტერიტორია. ამ პერიოდიდან უკვე სმოლენსკში ცოცხლდება კულტურული ცხოვრება, იგება მრავალი შენობა და მართლმადიდებლური ეკლესია. 

სმოლენსკს სტრატეგიულად მნიშვნელოვანი ტერიტორია უკავია, სწორედ ამ გზებით ხდება დედაქალაქ მოსკოვთან დაკავშირება უმოკლესი გზებით. სწორედ ამის გამო უკვე მოგვიანებით სმოლენსკის ტერიტორრიაზე ცნობილმა დამპყრობლებმა გაიარეს. 1812 წელს რუსეთში ნაპოლეონის შეჭრა სწორედ სმოლენსკის გზებით განხორციელდა. 1812 წლის 6 ოქტომბერს, ნაპოლეონს მოუხდა მოსკოვის დატოვება. საფრანგეთის ჯარს მოუწია მის მიერვე გაჩანაგებულ სმოლენსკის გზით უკან დახევა.

სმოლენსკის მხარეში უდიდესი ბრძოლები უკვე მოგვიანებით მეორე მსოფლიო ომშიც გაიმართა. 1941 წელს გერმანიასა და საბჭოთა კავშირს შორის ერთ-ერთი პირველი ბრძოლა სწორედ აქ მოხდა. ამ ბრძოლაში საბჭოთა კავშირი დამარცხდა, სწორედ ამის გამო გერმანელებს გზა უკვე მოსკოვისკენ გაეხსნათ.

2010 წლის 10 აპრილს— ქალაქის სიახლოვეს მდებარე სმოლენსკის აეროპორტზე, პოლონეთის მთავრობის თვითმფრინავი ტუ-154, დაჯდომისას აფეთქდა. აფეთქების დროს პოლონური დელეგაციის წარმომადგენლები დაიღუპნენ, მათ შორის იყო პრეზიდენტი ლეხ კაჩინსკი.

## დაძმობილებული ქალაქები 
* 1981  ტიული, საფრანგეთი.
* 1985  ჰაგენი, გერმანია.
* 1993  კოლორადო-სპრინგზი, აშშ.
* 1998  ქერჩი, უკრაინა.

## ცნობილი ხალხი სმოლენსკიდან 
* ალექსანდრე ბელიაევი - მწერალი
* მიხეილ გლინკა - კომპოზიტორი
* სერგეი კონიონკოვი - მოქანდაკე
* სემიონ ლავოჩკინი - თვითმფრინავის კონსტრუქტორი
* ანატოლი ლუკიანოვი - პოლიტიკოსი
* გრიგორი მაქსიმოვი - პოლიტიკოსი
* გრიგორი პოტიომკინი - სახელმწიფო მოღვაწე
* ალექსანდრ ტვარდოვსკი - მწერალი
* ედუარდ ჰილი - მომღერალი

## რესურსები ინტერნეტში 
*  News of Smolensk
* Travel to Smolensk 
*  Smolensk Wiki
*  Basketball in Smolensk 
*  Registration services in Smolensk
*  Homepage of the Smolensk fortress 
* Some photos of the Smolensk fortress 
* More photos of Smolensk 
* Historic images of Smolensk
*  Smolensk for tourists
*  Smolensk Social Network
*  Mothers forum of Smolensk
*  Smolensk city architecture views

კატეგორია:სმოლენსკის ოლქის ქალაქები
კატეგორია:სსრკ-ის გმირი ქალაქები
კატეგორია:რუსეთის ოლქების დედაქალაქები
პრუდნიკი

**პრუდნიკი** (, ) — ქალაქი პოლონეთის სავოევოდო ოპოლესში. პუდნიკის ფართობი შეადგენს 20,50 კმ². ხოლო მოსახლეობა 26&nbsp;400 ადამიანს (2005 წლის აღწერით).
1945 წლამდე ეს ქალაქი იყო გერმანელების, მას ერქვე ნოიშტადტი. 

## დაძმობილებული ქალაქები 
*  ნორტჰეიმი, გერმანია, 26 მარტი, 1990
*  ბოჰუმინი, ჩეხეთი, 2000
*  ნადვირნა, უკრაინა, 2000
*  კრნოვი,  ჩეხეთი, 2000
*  სან-ჯუსტიონი, იტალია, 2000

## რესურსები ინტერნეტში 
* Municipal website
* Unofficial Forum 
* Parafia pw. Miłosierdzia Bożego
* Webcams 
* Radio 

კატეგორია:პოლონეთის ქალაქები
ჯოზეფ პრისტლი

thumb|ჟოზეფ პრისტლის პორტრეტი
thumb|ჟოზეფ პრისტლის სკულპტურა
**ჯოზეფ პრისტლი** (; დ. 13 მარტი, 1733 — გ. 6 თებერვალი, 1804) — XVIII საუკუნის ინგლისელი ქიმიკოსი, თეოლოგი, ფილოსოფი.

ამ მეცნიერის სახელი შევიდა ქიმიის ისტორიაში ძირითადად ჟანგბადის აღმოჩენასა და შესწავლის გამო. თუმცა პრისტლის ყურადღებას მარტო ჟანგბადი როდი იქცევდა მას სხვადასხვა აირები აინტერესებდა.

იგი ხუმრობით ჰყვებოდა, რომ ეს ინტერესი ერთმა შემთხვევამ გაუღვიძა. პრისტლი რამდენიმე წელი ლუდის მხდელის გვერდით ცხოვრობდა. ამიტომ ხშირად დაუნახავს დიდრონი კასრები, რომლებშიც ლუდი ღვივდებოდა და დუღილის შემდეგ დიდი რაოდენობით გამოიყოფოდა ნახშიროჟანგის აირი. ჰაერზე ბევრად მძიმე, იგი უხილავი ღრუბლებივით გროვდებოდა სითხის თავზე. ლუდსახდელში მიმსვლელებს ხუმრობით სთავაზობდნენ, კასრზე დახრილებს ლუდისთვის ეყნოსათ. ნახშირორჟანგი აღიზიანებდა სასუნთქ გზებს და ძალიან ძლიერ ხველას იწვევდა.                        
    
ამ ხუმრობის მსხვერპლი პრისტლიც შეიქმნა. იგი დაინტერესდა გასაოცარი აირით. ნედლეული იაფი, მისაწდომი და ნებისმიერი რაოდენობის იყო. ნახშირბადის წყალში ხსნადობის შესწავლისას პრისტლიმ მიიღო ხსნარი, რომელსაც დღეს სოდიან წყალს უწოდებენ.

## რესურსები ინტერნეტში
* ენციკლოპედია „ბრიტანიკა“ 

## სქოლიო
კატეგორია:ინგლისელი ქიმიკოსები
კატეგორია:დაბადებული 13 მარტი
კატეგორია:დაბადებული 1733
კატეგორია:გარდაცვლილი  6 თებერვალი
კატეგორია:გარდაცვლილი 1804
აინტრახტი ფრანკფურტი (საფეხბურთო კლუბი)

**აინტრახტი ფრანკფურტი** () — გერმანული სპორტული კლუბი. მდებარეობს ფრანკფურტში. ამჟამად თამაშობს ბუნდესლიგაში. დაფუძნდა 1899 წელს. გუნდს უმაღლეს დივიზიონში ჯამში 54 სეზონი აქვს გატარებული.

## ტიტულები 
* **გერმანიის ჩემპიონი: 1 **
** 1959
* **გერმანიის თასი: 5 **
** 1974, 1975, 1981, 1988, 2018
* **უეფა-ს თასი: 2 **
** 1980, 2022
* **ინტერტოტოს თასი: 1 **
** 1967
* **მეორე ბუნდესლიგა: 1 **
** 1997–98

## რესურსები ინტერნეტში 
* **ოფიციალური საიტი  + **
* First official fansite 
* Official stadium website + 
* Eintracht Frankfurt statistics  
* Rugby section 

კატეგორია:გერმანიის საფეხბურთო კლუბები
აღულური ენა

**აღულური ენა** (თვითდასახელება: агъул чӀал) — ნახურ-დაღესტნურ ენათა ოჯახის ლეზგიურ ენათა ქვეჯგუფის ერთ-ერთი ენა. 

გავრცელებულია დაღესტნის რესპუბლიკაში, მდინარე ჩირახჩაის სათავეში, აღულისა (21 სოფელი) და ქურახის (5 სოფელი) რაიონებში. აღულურ ენაზე ლაპარაკობს დაახლოებით 28 300 კაცი (2002). აღულურ ენაზში გამოიყოფა რამდენიმე თქმა: საკუთრივ აღულური, ქერენული, ბურკიხანული, ყოშანური და ფიტას თქმა. ახლო მონათესავე ენათაგან აღულური ენა ყველაზე მეტ სიახლოვეს ავლენს თაბასარანულთან.

აღულური ენის ხმოვანთა სისტემაში წარმოდგენილია ოთხი მარტივი ხმოვანი ა, ე, ი, უ და პალატალიზებული შუა რიგირს მაღალი აწეულობის უ. თანხმოვანთა სისტემა რთულია: წარმოდგენილია ხშულთა ოთხეულებრივი და სპირანტების სამეულებრივი სისტემები. ორი სოფლის (ბურშალისა და არსუღის) მეტყველებაში შემონახულია დენტოლაბიალიზებული თანხმოვნები. დაკარგვის გზაზეა მჟღერი აფრიკატები (უკვე დაკარგულია ძ).

თანამედროვე აღულურ ენაში გრამატიკული კლასის სისტემა აღარ არის; გაქვავებული კლასნიშნების მიხედვით აღდგება ოდინდელი ოთხკლასიანი სისტემა. არსებითი სახელი იბრუნვის „ორი ფუძის“ პრინციპით: სახელობითი ბრუნვის ფორმა საფუძვლად უდევს ერგატივს, ერგატივის ფორმაზე კი იგება ირიბ ბრუნვათა ფორმები. აღულურ ენაში 28 ბრუნვაა: ოთხი ძირითადი და სამ-სამბრუნვიანი 8 სერია. ზმნა შედარებით ღარიბია მორფოლოგიური კატეგორიებით. კლასოვანი უღვლილება არ განვითარებულა. დროთა წარმოება ანალიზურია. თვლის სისტემა ათობითია, ზოგ თქმაში — ოცობითი. სინტაქსი მარტივია; მსაზღვრელ-საზღვრულს შორის შეთანხმება არაალ ზმნა მართავს სახელს: რეალური სუბიექტი გარდაუვალ ზმნასთან სახელობით ბრუნვაშია, გარდამავალთან — ერგატივში. არაა განვითარებული ჰიპოტაქსი.

აღულური ენის ლექსიკაში დაცულია საერთოლეზგიური ძირი. მრავლადაა ნასესხები სიტყვები არაბული, სპარსული, თურქული ენებიდან. თანამედროვე აღულური ენის ლექსიკაში ინტენსიურად მკვიდრდება რუსული ენიდან შეთვისებული სიტყვები.

აღულური ენა უმწერლობო ენაა. სატომთაშორისო ენად აღულები იყენებენ ლეზგიურს.

## ლიტერატურა
* А. Магметов, „Агульский язык“, Тб., 1970

## რესურსები ინტერნეტში
* Ethnologue

## სქოლიო
კატეგორია:აღულური ენა
Scatman's World

'''''Scatman's World''''' — ამერიკელი მომღერალ და მუსიკოს სკეტმენ ჯონის პირველი სტუდიური ალბომი, გამოცემული აღნიშნული ფსევდონიმით. იგი გამოვიდა 1995 წლის 10 ივლისს. ცნობილი გახდა სინგლებით "Scatman (Ski Ba Bop Ba Dop Bop)" და "Scatman's World". დისკი ერთგვარი კონცეპტუალური ალბომის სახეს ატარებს - მისი ტექსტები ტრიალებს უტოპიური ქვეყნის ირგვლივ, სახელად ’სკეტლენდი’.

## სიმღერების სია
## ჩარტები
### ყოველკვირეული ჩარტი
### წლის შემაჯამებელი ჩარტი
## სერტიფიცირებები
## სქოლიო 
კატეგორია:სკეტმენ ჯონის ალბომები
კატეგორია:1995 წლის სადებიუტო ალბომები
კატეგორია:RCA Records-ის ალბომები
შჩეცინი

**შჩეცინი** (; ; ) — ქალაქი პოლონეთში, დასავლეთ პომერანიის სავოევოდოს ადმინისტრაციული ცენტრი. უმნიშვნელოვანეს როლს ასრულებს, მთელს ამ რეგიონში, აქ მდებარეობს პოლონეთის ერთ-ერთი ყველაზე დიდი პორტი. გაშენებულია ბალტიის ზღვის სანაპიროზე. 2012 წლის აღწერის მიხედვით აქ ცხოვრობდა 409 211 ადამიანი. შჩეცინი მდებარეობს მდინარე ოდრას ორივე ნაპირზე, ქალაქის სამხრეთით მდებარეობს შჩეცინის ლაგუნა, ხოლო ჩრდილოეთით — შჩეცინის ყურე. ამ ადგილების სიახლოვეს მდებარეობს ტბა დაბი. შჩეცინიდან რამდენიმე კილომეტრშია ქალაქი პოლიცე. 

შჩეცინი უძველესი დროდან შედიოდა პომერანიის შემადგენლობაში, ის დაარსდა 1243 წელს. მოგვიანებით ეს ტერიტორიები შევიდა პრუსიის შემადგენლობაში, სადაც იმართებოდა შუა საუკუნეების ერთ-ერთი მნიშვნელოვანი ბრძოლები, მათგან აღსანიშნავია ოცდაათწლიანი ომის პერიოდში გამართული ბრძოლები. 1729 წელს აქ დაიბადა რუსეთის იმპერატორი ეკატერინე II, შჩეცინიდან იყო აგრეთვე პავლე I-ის მეორე მეუღლე მარია თეოდორეს ასული. 1945 წელს გამართული პოტსდამის კონფერენციის შემდეგ, ეს ქალაქი მდინარე ოდრის აღმოსავლეთი სანაპიროთი გადაეცა პოლონეთს.

## დაძმობილებული ქალაქები 
## რესურსები ინტერნეტში 
* Szczecin City Official website (in Polish, some material available in English, German and Danish)
* ZDiTM - Szczecin Public Transport
* A portal for Old Szczecin (Stettin) enthusiasts
* art1900.info SZCZECIN  

## სქოლიო 
კატეგორია:პოლონეთის ქალაქები
კატეგორია:პოლონეთის პოვიატები
Everybody Jam!

***Everybody Jam!*** — ამერიკელი მომღერალ და მუსიკოს სკეტმენ ჯონის მეორე სტუდიური ალბომი, გამოცემული აღნიშნული ფსევდონიმით. იგი გამოვიდა 1996 წლის 25 ნოემბერს. მიუხედავად იმისა, რომ სინგლებმა Everybody Jam! და Let It Go მნიშვნელოვანი პოპულარობა არ იქონიეს, იაპონიაში ძალიან წარმატებული იყო დამატებითი სიმღერები Pripri Scat და Su Su Su Super Kirei. ალბომში ასევე შეტანილია The Invisible Man, Queen-ის სიმღერის სკეტმენისეული ვერსია. სიმღერა U-Turn მანამდე უკვე ცნობილი იყო, როგორც სინგლის Song of Scatland b-მხარე, სახელით Hey You.

იაპონურ ჰიტ-აღლუმებში დისკმა #17, ხოლო შვეიცარიაში - #45 ადგილამდე მიაღწია.

## სიმღერების სია
## რესურსები ინტერნეტში
*

## სქოლიო 
კატეგორია:1996 წლის ალბომები
კატეგორია:სკეტმენ ჯონის ალბომები
კატეგორია:RCA Records-ის ალბომები
წიფორი (დუშეთის მუნიციპალიტეტი)

**წიფორი** — სოფელი საქართველოში, მცხეთა-მთიანეთის მხარის დუშეთის მუნიციპალიტეტში, ფასანაურის სადაბო თემი.

## დემოგრაფია
2014 წლის აღწერის მონაცემებით სოფელში ცხოვრობს 3 ადამიანი.

## ლიტერატურა
## სქოლიო
კატეგორია:დუშეთის მუნიციპალიტეტის სოფლები
ხაიმე როლდოს აგილერა

**ხაიმე როლდოს აგილერა** (; 5 ნოემბერი, 1940, გუაიაკილი, ეკვადორი — 24 მაისი, 1981, ლოხის პროვინცია, ეკვადორი) — ეკვადორის პრეზიდენტი 1979 წლის 10 აგვისტოდან 1981 წლის 24 მაისამდე. თავისი ხანმოკლე პრეზიდენტობის განმავლობაში იგი ცნობილი გახდა ადამიანის უფლებებისადმი გამძაფრებული დამოკიდებულებით. მისი სიკვდილის მიზეზად ავიაკატასტროფაში სწორედ  მის მოღვაწეობას ასახელებენ და ფიქრობენ რომ იგი საიდუმლო მოლაპარაკების შედეგად დაიღუპა. 

## გარდაცვალება
1981  წლის 24 მაისს, ვერტმფრენი, რომელშიც  იმყოფებოდა პრეზიდენტი, მისი მეუღლე მარტა ბუკარამი, თავდაცვის მინისტრი მარკო სუბია მარტინესი მეუღლითურთ, ორი სამხედრო ოფიცერი და კიდევ სამი მგზავრი, შეეჯახა ეკვადორის ლოხის პროვინციაში მდებარე უაირაპუნგის მთას. დაიღუპა ყველა მგზავრი.

## რესურსები ინტერნეტში 
* **GENEALOGÍA**. Orígenes familiares de Jaime Roldós Aguilera 
* Fotogalería sobre Roldós y su época

 

კატეგორია:ეკვადორის პრეზიდენტები 
კატეგორია:დაბადებული 1940
კატეგორია:გარდაცვლილი 1981
კატეგორია:ავიაკატასტოფაში დაღუპული სახელმწიფოს მეთაურები
მარია კაჩინსკა

**მარია კაჩინსკა** (; დ. 21 აგვისტო, 1942 — გ. 10 აპრილი, 2010) — პოლონეთის პირველი ლედი 2005 წლიდან 2010 წლამდე, ლეხ კაჩინსკის მეუღლე (1978–2010).

## ბიოგრაფია 
მარია კაჩინსკა დაიბადა 1942 წლის 21 აგვისტოს ფაშისტური გერმანიის მიერ ოკოპირებულ პოლონურ სოფელში.

ბავშვობაში მარია, მშობლებთან ერთად გადავიდა საცხოვრებლად ჩრდილოეთ პოლონეთში. სწავლის დასრულების შემდეგ, 1966 წელს მან დაიწყო მუშაობა საზღვაო ინსტიტუტში გდანსკში, სადაც 1976 წელს გაიცნო პოლონეთის მომავალი პრეზიდენტი ლეხ კაჩინსკი. 1978 წელს ისინი დაქორწინდნენ. 1980 წელს მათ შეეძინათ ქალიშვილი მარტა. მარია კაჩინსკაია ფლობდა ინგლისურ, ფრანგულ და ცოტა ესპანურ და რუსულ ენებს.

2010 წლის 10 აპრილს, მარია კაჩინსკა მეუღლესთან ერთად ავიაკატასტროფაში დაიღუპა.

## რესურსები ინტერნეტში 
* პოლონეთის პირველი ლედის ოფიციალური საიტი 

კატეგორია:პოლონეთის პირველი ქალბატონები
კატეგორია:დაბადებული  21 აგვისტო
კატეგორია:დაბადებული 1942
კატეგორია:გარდაცვლილი  10 აპრილი
კატეგორია:გარდაცვლილი 2010
მექსიკის ქალაქების სია

სტატიაში წარმოდგენილია მექსიკის 50 უდიდესი ქალაქის სია.

 ]]

 ]]
 ]]
 ]] 
 ]]

## სქოლიო
## რესურსები ინტერნეტში
* National Population Council (CONAPO) &mdash; ოფიციალური საიტი. 
* National Institute of Statistics and Geography (INEGI)   &mdash; ოფიციალური საიტი. 

*
შოჩიმილკო

**შოჩიმილკო** () — მექსიკის დედაქალაქ მეხიკოს 16 რაიონიდან ერთ–ერთი, მდებარეობს ქალაქის ცენტრიდან 18 კილომეტრის დაშორებით, ჩრდილოეთით მას ესაზღვრება კოიოკანის, ტლალპანის და იცტალპალის,  დასავლეთიდან  — ტლახუაკის, სამხრეთ–დასავლეთიდან  — მილპა-ალტას რაიონები. რაიონის ფართობია 122 კმ², იგი ფართობით მესამეა მეხიკოს რაიონებს შორის.

შოჩიმილკო მთელ მსოფლიოში ცნობილია აცტეკების არხებით. იგი ერთ-ერთი საყვარელი ადგილია ტურისტებისათვის. 1987 წელს შოჩიმილკოს არხები შეიტანეს იუნესკოს მსოფლიო მემკვიდრეობის ძეგლების სიაში.

## იხილეთ აგრეთვე
*იუნესკოს მსოფლიო მემკვიდრეობის ძეგლები მექსიკაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
* ოფიციალური საიტი 
* 2010 Article and Photographs about The Island of Dolls 

კატეგორია:მსოფლიო მემკვიდრეობის ძეგლები მექსიკაში
აკანსეხი

right|thumb|300px|აკანსეხის პირამიდა, ხედი სამხრეთიდან
**აკანსეხი**, *Acanceh* — მაიას ცივილიზაციის ნანგრევები მექსიკაში. მდებარეობს იუკატანის შტატში. თანამედროვე ქალაქი აკანსეხი, სადაც განთავსებულია ნანგრევები, მდებარეობს იუკატანის შტატის დედაქალაქ მერიდიდან 21 კმ-ზე.

ქალაქი დაარსდა 200 და 300 წწ. შორის, გვიანკლასიკურ პერიოდში. ძველ ქალაქს უკავია 4 კმ² და აღმართულია დაახლოებით 400 ნაგებობა. დღესდღეობით აღდგენილია 3 შენობა და გახსნილია საზოგადოებისათვის. 

## რესურსები ინტერნეტში 
* Acanceh, archeological site in the Yucatán 

კატეგორია:მაიას ქალაქები
კატეგორია:მექსიკის არქეოლოგიური ძეგლები
კინტანა-როოს შტატი

**კინტანა-როო** — შტატი მექსიკაში. მდებარეობს იუკატანის ნახევარკუნძულზე. მისი მოსაზღვრე შტატებია: ჩრდილოეთით და დასავლეთით იუკატანი და კამპეჩე, აღმოსავლეთით – კარიბის ზღვა და სამხრეთით – ბელიზი. შტატს ძალიან პატარა საზღვარი აქვს გვატემალასთანაც.

შტატის ტერიტორიაზე მრავლადაა მაიას ცივილიზაციის ნაკვალევი. დედაქალაქია ჩეტუმალი.
მინი

## რესურსები ინტერნეტში 
*  ოფიციალური საიტი 
*  http://www.tierramayaimports.com/TOC1.html 
*  http://www.famsi.org/reports/99034/images/fig04.gif

კატეგორია:მექსიკის შტატები
ფალუნი

**ფალუნი** () — შვედეთის ქალაქი დალარნას პროვინციაში (Dalarnas län). ეს ქალაქი არის მთავარი ადგილი ქვეყნის ამავე სახელწოდების თემისა. ფალუნი არის ცნობილი თავისი საბადოებით, რომელიც მუშათა დასახლებებითა და სამრეწველო ლანდშაფტით იუნესკოს მსოფლიო კულტურულ მემკვიდრეობას მიეკუთვნება.

## ისტორია 
[230px|right|thumb|ფალუნი დაახლ. [1700 წლისათვის (ერიკ დალბერგის გრავიურა (Erik Dahlberg))]]
160px|right|thumb|საბადო ფალუნში.

ქალაქი ვითარდებოდა სპილენძის მთის საბადოს განვითარების კვალად, რომელიც ისტორიულად XI საუკუნეში ტისკასიებერგთან დასტურდება. ამ საბადოზე სამუშაოებს თავდაპირველად გლეხები ასრულებდნენ. XIV საუკუნეში მდინარე ფელუანის () ქვედა დინებასთან ალაგ-ალაგ, დროგამოშვებით სახელდახელოდ ეწყობოდა მცირე ვაჭრობები, რომლებიც მოგვიანებით სავაჭრო მოედნებად ჩამოყალიბდა, ხოლო  ამ მოედნების ირგვლივ კი ნელ-ნელა პატარა დასახლებები ჩნდებოდა.

ფალუნის საბადოს სულ უფრო მზარდ მნიშვნელობასთან ერთად იზრდებოდა დასახლება ისე, რომ 1641 წელს ამ დასახლებული პუნქტს უკვე ქალაქის სტატუსი მიენიჭა. ქალაქი ფალუნი ამ დროსათვის 6 000 მცხოვრებს ითვლიდა და წარმოადგენდა შვედეთის ერთ-ერთ დიდ ქალაქს. აქ, ფალუნის მაღაროებიდან მსოფლიო პროდუქციის დაახლ. 2/3 იწარმოებოდა. წიაღისეულის სიმდიდრის მოპოვება დაუგეგმავად მიმდინარეობდა, რის გამოც 1687 წელს მაღაროს დიდი ნაწილი ჩაიქცა. ეს ნგრევა გახდა პირველი სიგნალი ფალუნის აყვავების დასასრულისა.

1761 წელს ხანძარმა ორჯერ გაანადგურა ძირათიდად ხისგან ნაშენები ქალაქის 2/3 ნაწილი. მოგვიანებით აღდგენილი იქნა ქვის მნიშვნელოვანი შენობები, მაგრამ მოსახლეობის რიცხვი დღითი დღე მცირდებოდა. 1850 წელს ქალაქში ცხოვრობდა მხოლოდ 4 000 კაცი.

რკინიგზის მშენებლობამ ახალი სიცოცხლე შესძინა ქალაქს. ფალუნს ორი სარკინიგზო ხაზი დაუკავშირდა. გაჩნდა ახალი ფაბრიკები. სამთო-სამადნო სეგმენტმა XX საუკუნეში მთლიანად ამოწურა თავისი შესაძლებლობები. 1992 დაიხურა ბოლო შახტი. გასულ საუკუნეში ქალაქი ფალუნი სულ უფრო იქცეოდა ქვეყნის ადმინისტრაციულ და სასკოლო-საგანმანათლებლო ცენტრად.

XX საუკუნის ნახევარში ქალაქის ცენტრს იერი შეუცვალეს, თუმცა ისტორიული მნიშვნელობის შენობები შენარჩუნებული იქნა. 
ქალაქის სამი მუშათა დასახლება, რომელიც  XVII საუკუნეში ხანძარს გადაურჩა, ისევე როგორც მაღაროების ირგვლივ არსებული სამრეწველო და საყოფაცხოვრებო-კულტურული ლანდშაფტი 2001 წლიდან მსოფლიო მემკვიდრეობის საგანძურს მიაკუთვნეს.

ფალუნს ისტორიულად აქვს ზამთრის სპორტული სახეობების მდიდარი ტრადიცია.

ფალუნის საბადომ ასახვა ჰპოვა მრავალი მწერლის შემოქმედებაშიც.

ფაილი:falun1.jpg|ფალუნი (ცენტრი).
ფაილი:falun2.jpg|სახლი ფალუნში.
ფაილი:falun3.jpg|ფალუნის ხედი.
ფაილი:StKbka2.JPG|დიდი სპილენძის მთის ეკლესია XIV საუკუნის II ნახევარი.

## პარტნიორი ქალაქები 
ფალუნს განსაკუთრებული ეკონომიკური და კულტურული ურთიერთობები აკავშირებს ევროპის რამდენიმე ქალაქთან. ამ პარტნიორი, ანუ დაძმობილებული ქალაქები რიცხვშია ჰამინა (Hamina) ფინეთში, რეროსი (Röros) ნორვეგიაში, გიუტერსლო (Gütersloh) გერმანიაში, და გრუჯიონძი (Grudziądz) პოლონეთში.

## იხილეთ აგრეთვე 
* ფალუნის საბადო

## რესურსები ინტერნეტში 
* ფალუნის ოფიციალური საიტი  (გერმ., ინგლ., ფრანგ., შვედ. ენებზე)

კატეგორია:შვედეთის ქალაქები
ნაიარიტის შტატი

**ნაიარიტი** — შტატი მექსიკაში, ქვეყნის ცენტრალურ-დასავლეთ ნაწილში, წყნარი ოკეანის სანაპიროზე. ფართობის მიხედვით, იგი მექსიკის ერთ-ერთი უმცირესი შტატია. ნაიარიტის მოსაზღვრე შტატებია: ჩრდილო-დასავლეთით – სინალოა, ჩრდილოეთით – დურანგო, სამხერთ-აღმოსავლეთით – საკატეკასი, სამხრეთით – ხალისკო.

შტატის მნიშვნელოვანი ქალაქებია: ტეპიკი, იქსტლან-დელ-რიო, ხალისკო, აკაპონეტა და ა. შ. დედაქალაქია ტეპიკი.

## რესურსები ინტერნეტში 
*  ოფიციალური საიტი
*  Riviera Nayarit official travel website 
*  Punta Mita information and travel site 
*  Nuevo Vallarta Travel site 
*  Breve Historia de Nayarit: Jean Meyer
*  Gringo's Paradise Real Estate
*  Portal de Carrillo Puerto Nayarit, Mexico 
*  Bucerias website info 
*  Bucerias City Guide
* Punta Sayulita Real Estate

კატეგორია:მექსიკის შტატები
კლიმიაშვილი

საკუთარი სახელი **კლიმიაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ზაქარია კლიმიაშვილი — პედაგოგი, გეოგრაფი
* ირაკლი კლიმიაშვილი — ფეხბურთელი
* ლევან კლიმიაშვილი — სამხედრო მოღვაწე
* ლევან კლიმიაშვილი — ინჟინერ-მშენებელი
* მიხეილ კლიმიაშვილი — პოლიტიკოსი

კატეგორია:ქართული გვარები
ოახაკა-დე-ხუარესი

**ოახაკა-დე-ხუარესი**,  *ოახაკა* () — ქალაქი მექსიკაში, მდებარეობს ქვეყნის სამხრეთ ნაწილში. ოახაკის შტატის ადმინისტრაციული ცენტრი.  დე-ხუარესი ეწოდა მექსიკის ეროვნული გმირის,  პრეზიდენტ ბენიტო ხუარესის პატივსაცემად.

ქალაქის მახლობლად მდებარეობს არქეოლოგიური ძეგლი მონტე-ალბანი, რომელთანაც ერთად ქალაქის ისტორიული ცენტრი შეტანილია იუნესკოს მსოფლიო მემკვიდრეობის ძეგლების სიაში.

## იხილეთ აგრეთვე
*იუნესკოს მსოფლიო მემკვიდრეობის ძეგლები მექსიკაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
*ოფიციალური საიტი
*Oaxaca Lending Library 

კატეგორია:მსოფლიო მემკვიდრეობის ძეგლები მექსიკაში
კატეგორია:მექსიკის ქალაქები
ნუევო-ლეონის შტატი

**ნუევო-ლეონი**  — შტატი მექსიკაში. მდებარეობს ქვეყნის ჩრდილო აღმოსავლეთით. ესაზღვრება შტატები: ჩრდილოეთით და აღმოსავლეთით – ტამაულიპასი, სამხრეთით – სან-ლუის-პოტოსი, დასავლეთით – კოაუილა. ჩრდილოეთით, ნუევო-ლეონს აქვს  15 კილომეტრიანი საზღვარი აშშ-თან, კონკრეტულად ტეხასის შტატთან. 

შტატის დედაქალაქია მონტერეი. სხვა მნიშვნელოვანი ქალაქებია: გვადალუპე, სანტა-კატარინა და სან-ნიკოლას-დე-ლოს-გარსა.

## რესურსები ინტერნეტში 
* ადამიანური განვითარების მოხსენება მექსიკისთვის 2002 
*  ნუევო-ლეონის ისტორია 
*  Enciclopedia de los Municipios de México 
*  Comisión Estatal Electoral de Nuevo León 
*  Ley Estatal Electoral de Nuevo León, 1996 

კატეგორია:მექსიკის შტატები
ტექსტოლოგია

**ტექსტოლოგია** — ისტორიულ-ფილოლოგიური დისციპლინა, რომელიც კრიტიკულად შეისწავლის ისტორიულ დოკუმენტებსა და ლიტერატურულ ნაწარმოებებს ტექსტის შედგენის ისტორიის შესწავლისა და მათი მეცნიერულად გამოცემის მიზნით. ტექსტოლოგიას ჯერ კიდევ ანტიკურ ეპოქაში ჩაეყარა საფუძველი. როგორც მეცნიერული დისციპლინა, იგი XVIII საუკუნეში იღებს სათავეს. ტერმინი „ტექსტოლოგია“ კი პირველად გამოიყენა რუსმა ლიტერატურათმცოდნემ ბორის ტომაშევსკიმ. ტექსტოლოგია მჭიდროდაა დაკავშირებული წყაროთმცოდნეობასთან, პალეოგრაფიასა და სპეციალურ ისტორიულ დისციპლინებთან.

## ლიტერატურა
* ლალი ფირცხალავა, *ისტორიის მეცნიერების შესავალი*, თბ., 1995 წ., გვ. 160

## სქოლიო
კატეგორია:ისტორიოგრაფია
კატეგორია:ისტორიის დამხმარე დისციპლინები
კატეგორია:ლიტერატურათმცოდნეობის დამხმარე დისციპლინები
სიცილით გარდაცვლილები

[thumb|220 px|right|[ქრისიპე]]
**სიცილით სიკვდილი** — იშვიათი და სპეციფიკური შემთხვევა, რომლის დროსაც ხანგრძლივი და არაკონტროლირებადი სიცილი გვევლინება ადამიანის სიკვდილის მიზეზად. უმეტეს შემთხვევაში ხანგრძლივი სიცილი გულის მწვავე უკმარისობის მიზეზად იქცევა. სიცილით სიკვდილის შემთხვევები ცნობილია ანტიკური საბერძნეთის დროიდან.

## ისტორიული შემთხვევები
* ლეგენდის თანახმად, ძველ საბერძნეთში ქურუმსა და წინასწარმეტყველს კალქასს ზუსტად ეუწყა გარდაცვალების დღე. როდესაც ეს დღე დადგა, ხოლო სიკვდილი არ აპირებდა მობრძანებას, კალხასმა ისეთი ძლიერი სიცილი დაიწყო, რომ თან გადაყვა.

* ძვ. წ. III საუკუნეში ძველბერძენი ფილოსოფოსი ქრისიპე, ერთი ვერსიით, საკუთარ ხუმრობაზე სიცილით მოკვდა: უყურებდა, თუ როგორ ჭამდა ვირი ლეღვის; ამ დროს მონას უთხრა, რომ ვირისთვის სუფთა ღვინო მიეცა, რათა ლეღვზე მიეყოლებინა. ამ ხუმრობაზე ისე გაეცინა, რომ სიცილით მოკვდა.

* 1410 წელს მოკვდა მეფე მარტინ I არაგონელი, მას სიცილის დროს ასფიქსია დაემართა..

* ამბობენ, რომ ბირმის მეფე ნანდაბაინი 1599 წელს სიცილით მოკვდა მას შემდეგ, რაც მასთან სტუმრად მყოფმა იტალიელმა ვაჭარმა მოახსენა, რომ ვენეცია იყო თავისუფალი სახელმწიფო მეფის გარეშე.

* 1793 წლის 7 ნოემბერს, კუბელი პოეტი ხულიან დელ კასალი თავის მეგობრებთან ერთად სადილობდა, როდესაც ერთ-ერთმა მათგანმა ანეკდოტი მოყვა, რის შემდეგაც დელ კასალს დაეწყო უკონტროლო სიცილის შეტევა, აორტის ანევრიზმა და სისხლდენა, რამაც სიკვდილი გამოიწვია.

## რესურსები ინტერნეტში
* სტატია Snopes.com-ზე

## სქოლიო
კატეგორია:სიკვდილი
სმოლენსკის ავიაკატასტროფა

[thumb|right|200px|პოლონეთის პრეზიდენტის თვითმფრინავი ტუ-154, [ზაგრების აეროპორტი|ზაგრების აეროპორტში.]]
[[ფაილი:Dmitry Medvedev - 2010 Polish Air Force Tu-154 crash.ogv|thumb|derecha|რუსეთის პრეზიდენტის დიმიტრი მედვედევის განცხადება, პოლონეთის პრეზიდენტის დაღუპვის შესახებ. (განცხადების ინგლისური თარგმანი).]]
2010 წლის 10 აპრილს, თვითმფრინავ ტუ-154-ს, პოლონური დელეგაციის წევრები გადაჰყავდა რუსეთის ქალაქ სმოლენსკში. მაშინ, როდესაც თვითმფრინავი ჯდებოდა ქალაქ სმოლენსკის აეროპორტში, მან განიცადა ავიაკატასტროფა. ამ ავიაკატასტროფას შეეწირა პოლონეთის პრეზიდენტი ლეხ კაჩინსკი, პრეზიდენტის მეუღლე, პოლონეთის გენერალური შტაბის და პოლონური არმიის ოფიცრები, ცენტრალური ბანკის მმართველი, პოლონეთის ეროვნული ხსოვნის ინსტიტუტის პრეზიდენტი იანუშ კურტიკა და სხვა მაღალი თანამდებობის პირები. პოლონური მაღალი თანამდებობის პირები მიემგზავრებოდნენ სოფელ კატინში, 1940 წელს ნკვდ-ს მიერ პოლონური სამხედრო ნაწილების დახვრეტილთა ხსოვნისადმი პატივის მისაგებად.

ამ რეისის შესრულების დროს ქალაქ სმოლენსკში საკმაოდ ცუდი ამინდი და ხილვადობა იყო. პილოტს შეეძლო თვითმფრინავი მინსკში ან მოსკოვში დაესვა, მაგრამ მან სმოლენსკის აეროდრომი არჩია დასაჯდომად. ტუ-154–ის მიწაზე ძლიერი დაცემის შედეგად თვითმფრინავს კუდის ნაწილი მოტყდა, რის შემდეგაც ხანძარი გაჩნდა.

ავიაკატასტროფის შედეგად დაიღუპა 96 ადამიანი.

## იხილეთ აგრეთვე 
* სახელმწიფოთაშორისი საავიაციო კომიტეტი

## რესურსები ინტერნეტში 
*სახელმწიფოთაშორისი საავიაციო კომიტეტი:
**"Об окончательных результатах работы Технической комиссии Межгосударственного авиационного комитета по расследованию катастрофы самолета Ту-154М бортовой номер 101 Республики Польша, произошедшей 10 апреля 2010 г. в районе аэродрома Смоленск "Северный"." 
**"Findings of the Interstate Aviation Committee Safety Investigation of the Accident involving Tu-154M aircraft tail number 101 of the Republic of Poland on April 2010 near Smolensk "Severny" aerodrome." 
* Full list of the passengers and the crew published on the Official Polish Presidential website  
* List of updated news  
* List of crash victims  
* List of crash victims  

## სქოლიო 
კატეგორია:ავიაკატასტროფები
კატეგორია:პოლონეთის ისტორია
ოახაკის შტატი

**ოახაკა** — შტატი მექსიკაში. მდებარეობს ქვეყნის სამხრეთ ნაწილში, ტეუანტეპეკის ყელზე. მისი მოსაზღვრე შტატებია: დასავლეთით – გერერო, ჩრდილო-დასავლეთით – პუებლა, ჩრდილოეთით – ვერაკრუსი, აღმოსავლეთით – ჩიაპასი. სამხრეთით კი შტატს ესაზღვრება წყნარი ოკეანე.

ოახაკას ტერიტორიაზე სახლობდნენ საპოტეკის და მიქსტეკის ხალხები. დღეისათვის, ამ შტატის ტერიტორიაზე ცხოვრობს ყველაზე მეტი ადგილობრივთა ენაზე მოპალარაკე ხალხი, ვიდრე მექსიკის სხვა შტატების ტერიტორიაზე.

ფართობის მხრივ, ოახაკა მექსიკის ხუთი ყველაზე დიდი შტატის სიაში შედის (95,364 კვ.კმ)

შტატის დედაქალაქი და უდიდესი ქალაქია ოახაკა.

## რესურსები ინტერნეტში 
*  ოფიციალური საიტი 
*   ტურისტული გიდი
*  ფოტო-ბლოგი
* მექსიკის და ცენტრალური ამერიკის არქეოლოგიური პროექტი 
* A political analysis of the Oaxaca Commune
* The Art of Revolution

კატეგორია:მექსიკის შტატები
კერეტაროს შტატი

**კერეტარო** — შტატი მექსიკაში. მდებარეობს ქვეყნი ცენტრალურ ნაწილში. კერეტარო მოსაზღვრე შტატებია: ჩრდილოეთით – სან-ლუის-პოტოსი, დასავლეთით – გუანახუატო, აღმოსავლეთით – იდალგო, სამხრეთ-აღმოსავლეთით – მეხიკოს შტატი.

შტატის სახელწოდება მოდის ოთომის ხალხთა ენიდან და ნიშნავს „*ბურთის სათამაშო ადგილს*“.

შტატის დედაქალაქი და უდიდესი ქალაქია სანტიაგო-დე-კერეტარო.

## რესურსები ინტერნეტში 
* შტატის ტურიზმის სამინისტროს ოფიციალური საიტი 

კატეგორია:მექსიკის შტატები
პუებლა (ქალაქი)

**პუებლა**  () — ქალაქი მექსიკაში, მდებარეობს ქვეყნის სამხრეთ ნაწილში. შედის პუებლის შტატის შემადგენლობაში.  დაარსდა 1531 წლის 15 აპრილს. 1987 წელს ქალაქის ისტორიული ნაწილი შეიტანეს იუნესკოს მსოფლიო მემკვიდრეობის ძეგლების სიაში. 

## იხილეთ აგრეთვე 
* მექსიკის ქალაქების სია
* იუნესკოს მსოფლიო მემკვიდრეობის ძეგლები მექსიკაში
* მსოფლიო მემკვიდრეობის ძეგლების სია ამერიკაში

## რესურსები ინტერნეტში 
*  Puebla state government web page
*  Images of Puebla City 

კატეგორია:მსოფლიო მემკვიდრეობის ძეგლები მექსიკაში
კატეგორია:მექსიკის ქალაქები
Pigs on the Wing

„**Pigs on the Wing**“ — ინგლისური პროგრესული როკ-ჯგუფ პინკ ფლოიდის სიმღერა ალბომზე *Animals*.  მისი ავტორია  როჯერ უოტერსი. სხვადასხვა წყაროს თანახმად, იგი ეძღვნება როგორც უოტერსის ყოფილ, ასევე იმ პერიოდში შემდგომ მეუღლეს, კეროლაინს.

## ისტორია
სიმღერა იყოფა ორ ნაწილად. ორივე მკვეთრ კონტრასტშია ალბომის სამ სხვა კომპოზიციასთან, ვინაიდან სრულდება მხოლოდ აკუსტიკურ გიტარაზე. იგი ასევე ითვლება ალბომის უფრო ნათელი განწყობის მატარებელ სიმღერად.

პირველი ნაწილის მესამე სტრიქონი აგრეთვე იყო სიმღერის „Raving and Drooling“ შემადგენელი ნაწილი.

1977 წლის საკონცერტო ტურნეში, აშშ-ში დევიდ გილმორი ამ კომპოზიციას ასრულებდა ბას-გიტარაზე. სიმღერა შედიოდა როჯერის 1984-1985 წლების სოლო-პროგრამაში, ისევე, როგორც 1999-2002 ტურნეში და მოხვდა 2016 წლის კონცერტების სერიის სეტლისტში (ასრულებდნენ მეორე ნაწილთან ერთად).

გაყიდვაში ასევე იყო 8 ფირიანი კარტრიჯი - კასეტა, რომელზეც ალბომი რამდენიმეჯერ ზედიზედ იკვრებოდა. ამ ვერსიისათვის სიმღერების პირველი და მეორე ნაწილები გაერთიანებული იქნა სპეციალური გიტარის სოლოს დახმარებით, რომელიც გიტარისტმა სნოუი უაიტმა ჩაწერა. გაერთიანებული ვერსია, ორივე ნაწილით, მოხვდა სნოუი უაიტის 1995 წლის სტუდიურ ალბომში *Goldtop: Groups & Sessions*

მეორე ნაწილი სრულდებოდა ჯგუფის 1977 წლის ტურნეს In the Flesh ფარგლებში, სოლოს კი კვლავ სნოუი უკრავდა. ამ შემთხვევაში სიმღერა ალბომის კომპოზიციების ციკლის ფინალს არ წარმოადგენდა, ვინაიდან მას „Pigs (Three Different Ones)“ მოჰყვებოდა. როჯერ უოტერსმა სიმღერა საკუთარ სოლო პროგრამაში პირველად 2016 წელს შეიტანა და ასრულებდა პირველი ნაწილის შემდეგ.

## სქოლიო 
კატეგორია:პინკ ფლოიდის სიმღერები
კატეგორია:1977 წლის სიმღერები
კატეგორია:სიმღერები როჯერ უოტერსის ავტორობით
პალენკე

**პალენკე** (, მაიას ენაზე ***ლაკამ-ჰა***) — პირობითი სახელწოდება მაიას ცივილიზაციის უდიდესი ქალაქის ნანგრევებისა. მდებარეობს ჩრდილო-აღმოსავლეთ მექსიკაში, ჩიაპასის შტატში. მაიას ცივილიზაციის პოლიტიკური და კულტურული ცენტრი III-VIII სს.  ბააკულის სამეფოს დედაქალაქი.  შემონახულია: სასახლის ნანგრევები (92 x 68 მ) — ნაგებობათა ჯგუფი, რომელიც მდებარეობს ორი დიდი და ორი პატარა ეზოს გარშემო; „მზის ტაძარი“, „ჯვრის ტაძარი“, „წარწერების ტაძარი“. პალენკე შესაძლოა განადგურდა  IX საუკუნეში მექსიკის ყურის სანაპიროდან ტომების შემოსევის შედეგად.

1987 წელს შეიტანეს იუნესკოს მსოფლიო მემკვიდრეობის ძეგლების სიაში.

## იხილეთ აგრეთვე
*იუნესკოს მსოფლიო მემკვიდრეობის ძეგლები მექსიკაში
*მსოფლიო მემკვიდრეობის ძეგლების სია ამერიკაში
* ბააკულის სამეფო

## რესურსები ინტერნეტში 
* პალენკეს სურათები
* პალენკე 

კატეგორია:მექსიკის არქეოლოგიური ძეგლები
კატეგორია:მსოფლიო მემკვიდრეობის ძეგლები მექსიკაში
Dogs (პინკ ფლოიდის სიმღერა)

„**Dogs**“ () — რიგით მეორე სიმღერა ინგლისური პროგრესული როკ-ჯგუფ პინკ ფლოიდის ალბომიდან *Animals*.  მისი ავტორები არიან  როჯერ უოტერსი და დეივიდ გილმორი.  სიმღერა მეტაფორულ ხასიათს ატარებს და ეხება ისეთი ბიზნესმენების თემას, რომლებიც საკუთარ თავს და სხვებს ანადგურებენ საკუთარი ეგოიზმისა და კარიერის ხარჯზე.

სიმღერა უნდა შეეტანათ ჯგუფის კომპილაციურ ალბომში *Echoes: The Best of Pink Floyd*, თუმცა გადაიფიქრეს.

## ისტორია
1974 წლის ტურნეში ჯგუფი უკრავდა სამ ახალ სიმღერას და მთლიანად ალბომს *The Dark Side of the Moon*. ეს სამი ახალი სიმღერა იყო „You Gotta Be Crazy“ (მოგვიანებით - Dogs), „Shine On You Crazy Diamond“ და „Raving And Drooling“ (მოგვიანებით - „Sheep“). „You Gotta Be Crazy-ს“ შესრულებისას დეივიდ გილმორი ოდნავ სწრაფ ტემპში ასრულებდა, ვიდრე საბოლოო ვერსიაში. 1975 წლამდე სიმღერის ტექსტი შეიცვალა, ხოლო ალბომზე მუშაობისას დაემატა სხვა სტრიქონები. სიმღერის უმეტეს ნაწილში მღერის გილმორი, უოტერსი კი - უკანასკნელ ორ სტროფს.

როჯერ უოტერსის ჩანაფიქრით, ძაღლები ამ შემთხვევაში არიან „განდიდების მანიის მქონე ბიზნესმენები, რომლებიც ანადგურებენ საკუთარ თავს და ყველას, ვინც ირგვლივ არის, მხოლოდ და მხოლოდ კარიერის გამო“.

ალბომის სხვადასხვა გამოცემების კონვერტებზე მითითებული იყო სტრიქონი „Who was given a seat in the stand“, თუმცა იგი საბოლოო სტუდიურ ვერსიაში არ ჟღერს.

## საკონცერტო ვერსიები
ჯგუფის საკონცერტო ტურნეს დროს გილმორი ასრულებდა ყველა სტროფს, გარდა უკანასკნელისა და დამატებით სოლოს გიტარაზე. სიმღერის ჩაწერის დროს დეივიდის უკვე ჩაწერილი სოლო უოტერსმა შემთხვევით წაშალა და გიტარისტი იძულებული გახდა, ყველაფერი ხელახლა ჩაეწერა.

სიმღერა სრულდებოდა როგორც ჯგუფის მიერ (1977 წლის ტურნე), ასევე როჯერ უოტერსის 1999-2002 წლების ტურნეებში. იგი დაბრუნდა 2016-2017 წლების  კონცერტებზეც. პაუზის მონაკვეთში, როდესაც მხოლოდ სინთეზატორი და დასარტყმელი საკრავები მუშაობდნენ, ბენდის დანარჩენი წევრები უოტერსს სცენაზე პოკერს ეთამაშებოდნენ. ჯონ კერინი გილმორის სტროფებს ასრულებდა 1999-2000 წლებში, ხოლო 2002 წელს მათ ჩესტერ კემენი მღეროდა.

## რესურსები ინტერნეტში
* 

## სქოლიო
კატეგორია:პინკ ფლოიდის სიმღერები
კატეგორია:1977 წლის სიმღერები
კატეგორია:სიმღერები დეივიდ გილმორის ავტორობით
კატეგორია:სიმღერები როჯერ უოტერსის ავტორობით
გუანახუატო

**გუანახუატო**  () — ქალაქი მექსიკაში, მდებარეობს ქვეყნის ცენტრალურ ნაწილში. გუანახუატოს შტატის ადმინისტრაციული ცენტრი.  დაარსდა 1546 წელს. 1988 წელს ქალაქის ისტორიული ნაწილი შეიტანეს იუნესკოს მსოფლიო მემკვიდრეობის ძეგლების სიაში. 

## დაძმობილებული ქალაქები 
## გალერეა 

File:Guanajuato, panoramic of university.jpg|გუანახუატოს უნივერსიტეტი
File:Guanajuato10_guanajuato.jpg|ბაზილიკა
File:El Pípila.jpg| 
File:Guanajuato23 guanajuato.jpg|ხუარესის თეატრი
File:GuanajuatoPlaza.jpg|მშვიდობის მოედანი
File:Guanajuato33_guanajuato.jpg| 
File:Guanajuato25 guanajuato.jpg| 
File:Guanajuato_Houses.jpg| 
File:Guanajuato Subterra.jpg|ქუჩა-გვირაბი

## იხილეთ აგრეთვე 
*იუნესკოს მსოფლიო მემკვიდრეობის ძეგლები მექსიკაში
*მსოფლიო მემკვიდრეობის ძეგლების სია ამერიკაში

750px|მარცხნივ|center|გუანახუატოს პანორამა

კატეგორია:მსოფლიო მემკვიდრეობის ძეგლები მექსიკაში
კატეგორია:მექსიკის ქალაქები
დევიაცია

**დევიაცია** — ქცევის აღნიშნვა, რომელიც ეწინააღმდეგება საზოგადოებაში აღიარებულ ნორმებს. რობერტ მერტონის აზრით, დევიანტური მოქმედება წარმოიქმნება მაშინ, როდესაც საზოგადოებაში (კულტურაში) აქცენტირებული მიზნების მიღწევა ხდება სოციალურად დაუშვებელი (არანორმალური, არაინსტიტუციური), თუმცა შესაძლოა ტექნიკურად ეფექტიანი საშუალებების გამოყენებით. დევიაცია სოციალურად კონსტრუირებული მოქმედებაა, რაც იმაზე მიუთითებს, რომ არ არსებობს ქმედება, რომელიც თავისთავად, სოციალური კონტექსტისაგან განყენებულად, არანორმალურია (ნორმიდან გადახრილია), ანუ დასაგმობია ნებისმიერი საზოგადოების მიერ ნებისმიერ დროს. პირიქით, დევიაცია სიტუაციური და კონტექსტუალურია. მაგალითად, ადამიანის მოკვლა დევიანტურია ჩვეულებრივ (მშვიდობიან) სიტუაციაში, მაგრამ ნორმალურია, მეტიც — მოითხოვება ომის კონტექსტში. ამდენად, ყველა სოციალური ქმედება იმართება და რეგულირდება წესების საფუძველზე, მაგრამ, ჯერ ერთი, თავად წესებია სხვადასხვა განსხვავებული კონტექსტისათვის და მეორეც, ისინი ცვალებადია და მუდმივად ვარირებს სოციალურ დროსა და სივრცეში. აქ ჩნდება კიდევ ერთი პრობლემა: შესაძლოა, ინდივიდის ესა თუ ის ქმედება ფორმალურად განიხილებოდეს როგორც დევიანტური, მაგრამ მას მაინც არ „მიეკეროს“ დევიანტის იარლიყი, რამდენადაც, გარემოების სპეციფიკურობიდან გამომდინარე, საზოგადოებრივი აზრი არ აღიარებს ნორმის დარღვევად.

დევიაცია **სექსუალური** — გადახრა სექსუალური ქცევის მისაღები (მოცემული ეთნიკური კულტურის ფარგლებში) ნორმებიდან, როცა სექსუალური აღგზნება ან ორგაზმი მიიღწევა ატიპური ან არსებული კულტურით დაუშვებელი ქმედებების შედეგად. სექსუალური დევიაცია კლასიფიცირდება, როგორც გადახრა ა) ლტოლვის ობიექტთან მიმართებაში (პედოფილია, ეფებოფილია, გერონტოფილია, ზოოფილია, ფეტიშიზმი, ტრანსვესტიზმი, ინცესტი, ნარცისიზმი, პიგმალიონიზმი, ნეკროფილია და სხვ.), და ბ) ლტოლვის გამოხატვის ფორმაში (სადიზმი, მაზოხიზმი, ექსჰიბიციონიზმი, ვუაიერიზმი და ა.შ.).

## ლიტერატურა
*სოციალურ და პოლიტიკურ ტერმინთა ლექსიკონი–ცნობარი / [სარედ.: ჯგუფი: ედუარდ კოდუა და სხვ. ; გამომც.: ლაშა ბერაია] - თბ. : ლოგოს პრესი, 2004
*შესავალი ლგბტ ჟურნალისტიკაში/[ავტ. შორენა გაბუნია; რედ. ირაკლი ვაჭარაძე; არასამთავრობო ორგანიზაცია „იდენტობა“]. - თბ., 2013. - 319 გვ.; 20 სმ.. - დანართები: გვ. 145-316. - განმარტ. ლექსიკონი: გვ. 3-34

*
კატეგორია:სოციოლოგია 
კატეგორია:ლგბტ ტერმინები 
კატეგორია:ფსიქოლოგია
სოციალური ადაპტაცია

**სოციალური ადაპტაცია**, *ადამიანის სოციალიზაცია* — სოციალური გარემოს მატერიალურ პირობებთან, ნორმებთან და ღირებულებებთან ინდივიდის ან ინდივიდთა ჯგუფის აქტიური შეგუების მუდმივი პროცესი და ამ პროცესის შედეგი. სოციალური გარემოს კომპონენტთა ურთიერთშეთანადება დამოკიდებულია ინდივიდის ან ინდივიდთა ჯგუფის მიზნებსა და ღირებულებით ორიენტაციებზე, სოციალურ გარემოში მათი მიღწევის შესაძლებლობაზე. სოციალური ადაპტაციის მნიშვნელოვანი ასპექტია ინდივიდის მიერ სოციალური როლის მიღება. ამის გამო სოციალური ადაპტაცია შედის პიროვნების სოციალიზაციის ძირითად სოციალურ-ფსიქოლოგიურ მექანიზმთა ჯგუფში.

## იხილეთ აგრეთვე
* სოციალური ურთიერთჭმედება
* სოციალური ურთიერთობანი
* სოციალური ქცევა

## ლიტერატურა
* სოციალურ და პოლიტიკურ ტერმინთა ლექსიკონი–ცნობარი / [სარედ.: ჯგუფი: ედუარდ კოდუა და სხვ. ; გამომც.: ლაშა ბერაია] - თბ. : ლოგოს პრესი, 2004

კატეგორია:ადაპტაცია
კატეგორია:ტერმინები
მორელია

**მორელია**  () — ქალაქი მექსიკაში, მდებარეობს ქვეყნის სამხრეთ-ცენტრალურ ნაწილში. მიჩოაკანის შტატის ადმინისტრაციული ცენტრი.  

## ისტორია 
ქალაქი დაარსდა 1541 წელს ახალი ესპანეთის ვიცე-მეფის ანტონიო დე მენდოსას მიერ და ეწოდა მიჩოაკანი. 1545 წელს უწოდეს ვალიადოლიდი, ხოლო 1828 წელს დაერქვა თანამედროვე სახელი მექსიკის ეროვნული გმირის ხოსე მორელოსის პატივსაცემად. 

1991 წელს ქალაქის ისტორიული ნაწილი შეიტანეს იუნესკოს მსოფლიო მემკვიდრეობის ძეგლების სიაში. 

## იხილეთ აგრეთვე 
* მექსიკის ქალაქების სია
* იუნესკოს მსოფლიო მემკვიდრეობის ძეგლები მექსიკაში
* მსოფლიო მემკვიდრეობის ძეგლების სია ამერიკაში

## რესურსები ინტერნეტში 
* Página del Ayuntamiento de Morelia.
* Enciclopedia de los Municipios de México. 
* Morelia en la Ruta de Don Vasco 

კატეგორია:მსოფლიო მემკვიდრეობის ძეგლები მექსიკაში
კატეგორია:მექსიკის ქალაქები
არმაზი (ახალგორის მუნიციპალიტეტი)

**არმაზი** — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში, მდინარე ლეხურის მარცხენა მხარეს. ზღვის დონიდან 1320 მ., ახალგორიდან 14 კმ. სოფლის სახელწოდება ქართველთა წარმართულ ღვთაება არმაზს უნდა უკავშირდებოდეს. სოფელი უძველესი დროიდან ყოფილა დასახლებული. არმაზიდან 2 კმ-ზე აღმოჩნდა ყანჩავეთის სამარხი (ადრინდელი ანტიკური ხანა). სოფელთან დგას 864 წელს აშენებული წმ. გიორგის ეკლესია ― არმაზი ქსნისა. ადრინდელ ფეოდალურ ხანაში არმაზი შედიოდა ქსნისხევში, გვიანდელ ფეოდალურ ხანაში კი საამილახოროში. 1459 წ. იხსენიება, როგორც სამთავნელის ეპარქიაში შემავალი სოფელი.

## ლიტერატურა 
* არმაზი ქსნის, ქართული საბჭოთა ენციკლოპედია. ტ. I., თბ., 1975 წ., გვ. 575 - 576
* საქართველოს სულიერი საგანძური, წიგნი  I, გამომცემლობა „ხელოვნება“, თბ., 2005 წ., გვ. 96

## რესურსები ინტერნეტში 
* არმაზი ქსნის – ჩვენი საუნჯე

## სქოლიო
კატეგორია:ახალგორის მუნიციპალიტეტის სოფლები
Sheep (სიმღერა)

„**Sheep**“ — რიგით მეოთხე სიმღერა ინგლისური პროგრესული როკ-ჯგუფ პინკ ფლოიდის ალბომიდან *Animals*.  მისი ავტორია როჯერ უოტერსი.  სიმღერის თავდაპირველი სახელწოდება იყო „**Raving and Drooling**“.

სიმღერაში საუბარია ცხვრებზე, როგორც საზოგადოებრივი იერარქიის ყველაზე დაბალ ფენაზე, რომელიც განწირულია უსამართლობისათვის. 6:27-ზე ჟღერს პაროდია 23-ე ფსალმუნზე, სადაც ტექსტი ოდნავ შეცვლილია ისე, რომ მსმენელი მიხვდეს, რომ საუბარია ცხვრებზე. ამ შეცვლილ ვერსიაში ასევე არის აღნიშნული, რომ ცხვრები ყოველთვის იტანჯებიან, მაგრამ ერთ დღეს დაბრუნდებიან და უსამართლობის წინააღმდეგ გაილაშქრებენ.

ადრეული ვერსიის ერთ-ერთი სამუშაო სახელწოდება იყო I Fell On His Neck With A Scream. კომპოზიციის სტუდიური ჩანაწერების შესახებ არაფერი არის ცნობილი. არაოფიციალური ცოცხალი ჩანაწერები ვრცელდებოდა ბუტლეგურ დისკებზე, თუმცა 2011 წელს ეს ჩანაწერი გამოიცა ალბომის *Wish You Were Here* *Immersion* და *Experience* ვერსიებთან ერთად.

## საკონცერტო ვერსიები
1977 წელს ტურნეში ამ სიმღერის შესრულებისას ბას-გიტარაზე უკრავდა დამატებითი გიტარისტი სნოუი უაიტი, ხოლო როჯერი ეხმარებოდა დევიდ გილმორს.

1987 წელს სიმღერის შეტანას ჯგუფი საკუთარ საკონცერტო პროგრამაში აპირებდა, მაგრამ დევიდ გილმორმა გადაიფიქრა, რადგან თვლიდა.

უოტერსი სიმღერას თავის 2006-2008 წლების ტურნეში ასრულებდა და სიმღერის შესავალში ხოლმე ცხვრის ხმას განასახიერებდა.

## სქოლიო
კატეგორია:პინკ ფლოიდის სიმღერები
კატეგორია:1977 წლის სიმღერები
კატეგორია:სიმღერები როჯერ უოტერსის ავტორობით
Pigs (Three Different Ones)

„**Pigs (Three Different Ones)**“ — მესამე სიმღერა ინგლისური პროგრესული როკ-ჯგუფ პინკ ფლოიდის ალბომზე *Animals*.  მისი ავტორია როჯერ უოტერსი. სიმღერაში საუბარია საზოგადოების იერარქიის თავში მყოფ ღორებზე, რომლებიც მანიპულირებენ ამ საზოგადოებით და ყველა ძალას იყენებენ, რათა შეინარჩუნონ საკუთარი ადგილი და ძალაუფლება. როჯერ უოტერსი ამ სიმღერით გამოხატავს ვარაუდს, რომ ღორები მართავენ ძაღლებს, რომლებიც თავის მხრივ, ჩაგრავენ ყველა დანარჩენ ცხოველს. ბრაზილიაში სიმღერა პრომო სინგლის სახით გამოიცა.

სიმღერის პირველ სტროფში გვიამბობს ბიზნესმენზე. მეორე სტროფში ნახსენებია მარგარეტ ტეტჩერი – როგორც „მეგი“. მესამე სტროფი მერი უაიტჰაუსზეა, რომელიც 1960-იან წლებში ჯგუფის საწინააღმდეგო პროპაგანდას ეწეოდა, რადგან, მისი აზრით, ისინი „სექსსა და ნარკოტიკებს ქადაგებდნენ“. ზოგიერთმა პოლიტიკოსმა, როგორიც არის ტიპერ გორი (ელ გორის მეუღლე), გამოიყენა სტრიქონი „Hey you, WhiteHouse“, როგორც ალიბი ჯგუფის წინააღმდეგ და ისინი ანტიამერიკანიზმში დაადანაშაულა.

სტუდიაში მუშაობისას მესამე სტროფის რამდენიმე სტრიქონი შეცვალეს, რადგან უოტერსი პოლიტიკაზე საუბრისას მეტად პირდაპირი იყო. სიმღერის შუაგულში გილმორი იყენებს ტოკბოქსს - მოწყობილობას, რომელიც ხმას სპეციფიკურ ჟღერადობას ანიჭებს. იგივე ეფექტი მოგვიანებით გამოიყენეს სიმღერაში „Keep Talking“ და მის საკონცერტო შესრულებებზე.

ნომერი სრულდებოდა 1977 წლის ტურნეში In the Flesh. უოტერსის 1987 წლის ტურნეს Radio K.A.O.S. მსვლელობისას წარმოდგენილი იყო მისი შემოკლებული ვერსია.

2016 წელს, Desert Trip-ზე გამოსვლისას „Pigs“ როჯერის სოლო-კარიერის პერიოდში პირველად შესრულდა სრული სახით. სცენაზე პროექციების სახით ნაჩვენები იყო დონალდ ტრამპის სახუმარო გამოსახულებები, ენდი უორჰოლის ნახატების ფერების სტილში. ამ სურათებზე ტრამპი გამოსახული იყო ტუჩის საცხით, ქალის მკერდით, კუ-კლუქს-კლანის ქუდით, შიშველი (მომცრო ზომის სასქესო ორგანოთი), ღორის სხეულზე დამონტაჟებული თავით და სახეზე დაწერილი სიტყვით „charade“. ვიდეო-ეკრანებზე გამოტანილი იყო ტრამპის ნამდვილი ციტატები, ბოლოს კი ეწერა „Fuck Trump“. სიმღერა უოტერსის სეტლისტში დარჩა 2017 წელსაც, ტურნეში Us + Them. „Fuck Trump“ მოგვიანებით შეცვალა ფრაზამ „Trump Is a Pig“. მიუხედავად იმისა, რომ გამოხმაურებები აშშ-ის პრეზიდენტის სურათების ასეთი სახით გამოყენებაზე ძირითადად აღფრთოვანებული იყო, მსმენელების ნაწილი სოციალურ ქსელებში ტოვებდა უარყოფით კომენტარებს ან პირდაპირ ტოვებდა კონცერტებს. უოტერსის პასუხი ასეთი იყო: „უცნაურია, რომ ადამიანი, რომელიც ჩემი 50 წლიანი კარიერის სიმღერებს უსმენს, გაოგნებულია, რომ მე ვმღერივარ პოლიტიკაზე. თუკი არ მოსწონს, შეუძლია კეტი პერის კონცერტზე წასვლა ან „კარდაშიანების“ ნახვა. არ მაღელვებს“. უოტერსმა აგრეთვე განაცხადა, რომ ტრამპის საწინააღმდეგო სურათების გამოყენებით დაკარგა ტურნეს სპონსორიც, მაგალითად American Express, რომელსაც არ სურდა, რომ კომპანია დაკავშირებული ყოფილიყო ამ კონცერტებთან.

## სქოლიო
კატეგორია:პინკ ფლოიდის სიმღერები
კატეგორია:1977 წლის სიმღერები
კატეგორია:სიმღერები როჯერ უოტერსის ავტორობით
მექსიკის ადმინისტრაციული დაყოფა

**მექსიკა ადმინისტრაციულად იყოფა 31 შტატად** () და ერთ *ფედერალურ რაიონად* (), ერთობლიობაში მათ ეწოდებათ  *ფედერაციის სუბიექტები* (). შტატები თავის მხრივ იყოფიან  *მუნიციპალიტეტებად* (*municipios*).

ყველა შტატს გააჩნია თავისი კონსტიტუცია. მართავს გუბერნატორი, რომელსაც ირჩევენ საერთო პირდაპირი კენჭისყრის საფუძველზე.

ფედერალური რაიონი — განსაკუთრებული პოლიტიკური ერთეულია, მოიცავს მეხიკოს აგლომერაციის ცენტრალურ ნაწილს.  1997 წლიდან დედაქალაქის მოსახლეობა ირჩევს რაიონის მთავრობის მეთაურს, რომელსაც გააჩნია ნაკლები უფლებები, ვიდრე შტატების გუბერნატორს.

## რესურსები ინტერნეტში
* La Enciclopedia de los Municipios de México 
* Portal del Desarrollo de México 

კატეგორია:მექსიკის ადმინისტრაციული დაყოფა
მექსიკის კუნძულების სია

thumb|right|250px|კ. გვადალუპე
thumb|right|250px|კ. ოლბოქსი
thumb|right|250px|კ. კოსუმელი
thumb|right|250px|კ. კონტოი

thumb|right|250px|კ. ტიბურონი
**მექსიკის კუნძულების სია** - ეს არის მექსიკის კუნძულების არასრული სია. 

## კონტინენტური შელფის კუნძულები
### მექსიკის ყურე
*არკას-კეისი
*კარმენი
*დიდი კუნძული
*ოლბოქსი
*ბერმეხა (საეჭვო)

### კარიბის ზღვა
*კოსუმელი
*მუხერესი
*კონტოი
*ბლანკაჰი

### წყნარი ოკეანე
*სედროსი
*კორონადო
*სან-ბენიტო
*ტოდოს-სანტოსი
*ნატივიდადი
*წმინდა მარგარიტა
*მარიასი
*სან-მარტინი
*გვადალუპე
*რევილიახიხედო
*როკას-ალიხოსი

### კალიფორნიის ყურე
*ანხელ-დე-ლა-გუარდა
*ესპირიტუ-სანტო
*სან-ესტებანი
*მაგდალენა
*ტიბურონი
*სან-ლორენსო
*სან-პედრო-ნოლასკო
*ლობოსი
*უივილი
*სან-იგნასიო
*სალიაკა
*ტაჩიჩილტე
*ალტამურა
*სერალვო
*პარტიდა
*სან-ფრანსისკო
*სანტა-კრუსი
*მონტსერატი
*სან-დიეგო
*სანტა-კატალინა
*სან-მარკოსი
*ტორტუგა
*სან-ლუისი
*მირამარი

## შიდა კუნძულები
### ტესკოკოს ტბა
* სალტოკანი

### ჩაპალა
* ალაკრანესი

### პაცკუარო
* ხანიციო

## რესურსები ინტერნეტში
* Superficie Continental e Insular del Territorio Nacional 

*
ომი მექსიკის დამოუკიდებლობისათვის

**ომი მექსიკის დამოუკიდებლობისათვის** () – შეიარაღებული კონფლიქტი მექსიკელ ხალხსა და ესპანელ დამპყრობლებს შორის.

## ომის დაწყება 
აჯანყება დაიწყო 1810 წლის 16 სექტემბერს მექსიკის პატარა სოფელ დოლორესში. მისი მეთაური იყო მღვდელი მიგელ იდალგო. დასაწყისში აჯანყებულებმა მნიშვნელოვან წარმატებებს მიაღწიეს, მაგრამ 1811 წელს მათი არმია ესპანელებმა გაანადგურეს. მიგელ იდალგო დააპატიმრეს და 30 ივლისს დახვრიტეს.   16 სექტემბერი მექსიკაში დამოუკიდებლობის დღეა, ხოლო მიგელ იდალგო ეროვნული გმირია.

## ხოსე მორელოსი 
იდალგოს გარდაცვალების შემდეგ აჯანყებას სათავეში ჩაუდგა ხოსე მორელოსი. მისი ხელმძღვანელობით აჯანყებულებმა დაიკავეს ქალაქი ოახაკა და აკაპულკო. 1813 წელს მისი ინიციატივით შეიკრიბა ჩილპანსინგის კონგრესი და ხელი მოაწერეს პირველ ოფიციალურ დოკუმენტს დამოუკიდებლობის შესახებ. 1815 წელს მორელოსი ტყვედ ჩავარდა და იმავე წლის 22 დეკემბერს სიკვდილით დასაჯეს.

## დამოუკიდებლობა 
thumb|left|მექსიკის იმპერიის დამოუკიდებლობის დეკლარაცია, 1821 წ.
1815–1821 წწ. დამოუკიდებლობისათვის მებრძოლები გადავიდნენ პარტიზანულ ომზე. 1821 წლის 27 სექტემბერს მეხიკოში ხელი მოეწერა ხელშეკრულებას, რომლის მიხედვითაც მექსიკამ მიიღო დამოუკიდებლობა. 1822 წლის 18 მაისს კი დამოუკიდებლობისათვის ბრძოლის ლიდერი აგუსტინე იტურბიდე გამოაცხადეს მექსიკის იმპერატორად.

## იხილეთ აგრეთვე 
* ომი დამოუკიდებლობისათვის ესპანეთის ამერიკულ კოლონიებში

## რესურსები ინტერნეტში 
* Chieftains of Mexican Independence 

კატეგორია:მექსიკის ისტორია
კატეგორია:ომები
კატეგორია:XIX საუკუნის ომები
მექსიკის კონგრესი

**მექსიკის კონგრესი** () — მექსიკის წარმომადგენლობითი და საკანონმდებლო ორგანო (პარლამენტი).
  
## შემადგენლობა 
მექსიკის კონგრესი შედგება ორი პალატისაგან:

სენატი () — 128 ადგილი, საიდანაც  96 ირჩევენ სახალხო არჩევნების შედეგად 6 წლის ვადით, ხოლო დარჩენილ 32 ადგილი ნაწილდება უდიდეს  პარტიებს შორის.

დეპუტატთა პალატა () — 500 ადგილი, საიდანაც  300 ირჩევენ სახალხო არჩევნების შედეგად 3 წლის ვადით, ხოლო დანარჩენი  200 ადგილი ნაწილდება უდიდეს  პარტიებს შორის.

## რესურსები ინტერნეტში
* სენატის საიტი
* დეპუტატთა პალატის საიტი

კატეგორია:მექსიკის პოლიტიკა
მექსიკის დროშა

**მექსიკის დროშა** () — მექსიკის ეროვნული სიმბოლო. წარმოადგენს სწორკუთხა ნაჭერს პროპორციით 4:7. შედგება სამი ტოლდიდი ვერტიკალური ზოლისაგან, რომელთა ფერებია მწვანე, თეთრი, წითელი. თეთრი ზოლის ცენტრში გამოსახულია მექსიკის გერბი. დროშის მწვანე ფერი აღნიშნავს იმედს, თეთრი – სიწმინდეს, წითელი – ქვეყნის დამოუკიდებლობისათის დაღვრილ სისხლს. დროშა მიიღეს 1968 წლის 16 სექტემბერს. მისი ავტორია მექსიკელი მხატვარი    ფრანსისკო ეპენს ელგერა.

## სხვა ვერსიები 

ფაილი:Flag of New Spain.svg|ახალი ესპანეთის დროშა 1535-1784 
ფაილი:Flag of Spain (1785-1873 and 1875-1931).svg|ახალი ესპანეთის დროშა 1785-1821
ფაილი:Flag of the Three Guarantees.svg|მექსიკის დროშა 1821 
ფაილი:Flag of Mexico (1821-1823).svg|მექსიკის დროშა 1821 -1823
ფაილი:Flag of Mexico (1823-1864, 1867-1893).svg|1823—1864, 1867—1893
ფაილი:Imperial Standard of Mexico (1864-1867).svg|1864—1867
ფაილი:Flag of Mexico (1893-1916).svg|1893—1916
ფაილი:Flag of Mexico (1916-1934).svg|1916—1934
ფაილი:Flag of Mexico (1934-1968).svg|1934—1968

## იხილეთ აგრეთვე 
* მექსიკის გერბი

## რესურსები ინტერნეტში
*Presidency of Mexico - National Symbols 
*მექსიკის დროშა

კატეგორია:მექსიკის ეროვნული სიმბოლოები
კატეგორია:მსოფლიოს ქვეყნების დროშები
კატეგორია:დროშები ანბანის მიხედვით
მექსიკის გერბი

thumb|right|200px|მექსიკის გერბი
**მექსიკის გერბი** – მექსიკის მთავარი პოლიტიკური და კულტურული სიმბოლო მრავალი ასწლეულის განმავლობაში. გერბი დამტკიცებულია 1968 წლის 16 სექტემბერს. გერბის ავტორია მექსიკელი მხატვარი ფრანსისკო ეპენს ელგერა. 

გერბზე გამოსახულია კაქტუსზე მჯდომი მთის არწივი, რომელსაც ნისკარტით უკავია გველი. აცტეკებისთვის ამ გამოსახულებას აქვს უდიდესი რელიგიური მნიშვნელობა, ხოლო ევროპელებისათვის ესაა სიკეთის ბოროტებაზე გამარჯვების ტრიუმფი. გერბთან დაკავშირებით არსებობს ლეგენდაც.

## იხილეთ აგრეთვე 
* მექსიკის დროშა

## რესურსები ინტერნეტში
*Virtual Museum of Mexican Birds 
*El escudo nacional mexicano 

კატეგორია:მექსიკის ეროვნული სიმბოლოები
კატეგორია:სახელმწიფო გერბები
კატეგორია:გერბები არწივის გამოსახულებით
კატეგორია:გერბები გველის გამოსახულებით
კატეგორია:გერბები ანბანის მიხედვით
საქართველოს საფეხბურთო თასი 1994-1995

**საქართველოს თასი 1994-95** — საქართველოს თასის მეხუთე გათამაშება ფეხბურთში. გამარჯვებული გახდა თბილისის „დინამო“, რომელმაც ფინალში ბათუმის „დინამო“ დაამარცხა, ანგარიშით 1–0.

## შედეგები 
### მეთექვსმეტედფინალი 
|}

### მერვედფინალი 
|}

### მეოთხედფინალი 
|}

### ნახევარფინალი 
|}

### ფინალი 
## იხილეთ აგრეთვე 
* უმაღლესი ლიგა 1994-1995

## პერიოდიკა 
* 

## რესურსები ინტერნეტში 
* The Rec.Sport.Soccer Statistics Foundation.

კატეგორია:საქართველოს საფეხბურთო თასი
აგიაშვილი

საკუთარი სახელი **აგიაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი აგიაშვილი — რუსეთის არმიის გენერალ-მაიორი 
* გიორგი აგიაშვილი — აშშ-ში მოღვაწე მსახიობი, რეჟისორი
* დავით აგიაშვილი —  კინორეჟისორი, სცენარისტი
* ნიკა აგიაშვილი — კინორეჟისორი
* ნიკოლოზ აგიაშვილი — მწერალი, მთარგმნელი, ჟურნალისტი 

## იხილეთ აგრეთვე
* აგიაშვილები — თავადური საგვარეულო საქართველოში

*
კატეგორია:ქართული გვარები